**NOLIKUMS**

 ***KONKURSAM “ATKLĀJ SAVUS TALANTUS!”***

**1. Konkursa mērķis**

Dzejas un zīmējumu konkurss tiek rīkots, lai rosinātu Vārmes pagasta iedzīvotājus iepazīt savus neatklātos talantus jaunrades darbu veidošanā, attīstīt un sekmēt Vārmes pagasta iedzīvotāju radošā darba iemaņas.

**Konkurss notiks no 2021. gada 6. maija līdz 2021. gada 31.augustam.**

**2. Konkursa uzdevums un noformējums.**

**2.1.** Iesūtīt pasākuma organizētājam oriģinālu, pašsacerētu dzejoli vai zīmējumu.

**2.2.** Zīmējumu var veidot pēc saviem ieskatiem – zīmēt ar zīmuļiem, krāsām, krītiņiem, flomāsteriem vai citiem materiāliem. Darba izpildīšanas tehnika un izmēri nav ierobežoti.

**2.3.** Konkursa darba stils un žanrs ir dalībnieka brīva izvēle.

**2.3.** Īsā aprakstā (5–7 teikumi) raksturot savu darbu.

**3. Darbu iesniegšana**

**3.1.** Jaunrades darbi jāiesniedz līdz 2021. gada 31. augustam.

**3.2.** Katrs dalībnieks var iesniegt darbus katrā kategorijā pa vienam - vienu zīmējumu vai vienu dzejoli.

**3.3.** Konkursa pieteikumā ir jānorāda autora vārds, uzvārds un kontaktinformācija – tālruņa nr., e-pasta adrese.

**3.4.** Konkursa darbi (dzejolis, zīmējums, apraksts) ir jāiesniedz Vārmes pagasta pārvaldē vai nosūtot tos uz e pasta adresi ilze.jumike@kuldiga.lv

**4. Konkursa darbu izvērtēšana**

**4.1**. Konkursa darbus vērtēs īpaši izveidota žūrija komisija.

**4.2**. Konkursa dalībnieki tiks iedalīti 5 grupās:

* + Pirmsskolas vecuma bērni,
	+ 1.–4. klases skolēni,
	+ 5.–9. klases skolēni,
	+ 10.– 12. klases skolēni
	+ Pieaugušie.

**5. Dalībnieku apbalvošana**

**5.1.** Dalībnieku apbalvošana notiks Vārmes pagasta rīkotajā pasākumā “Rudens gadatirgus”, kas notiks 2021. gada 18. septembrī.

**5.2.** Katru vecuma grupu vērtēs atsevišķi un apbalvoti tiks 3 labākie darbi katrā vecuma grupā.

**5.3.** Papildus žūrijas noteiktajām balvām organizētāji un žūrijas locekļi var piešķirt īpašās balvas.

**5.4.** Ar konkursa uzvarētājiem konkursa organizētāji sazināsies personīgi.

**6. Papildu informācija**

**6.1.** Iesniedzot savu darbu konkursam, dalībnieki konkursa organizatoriem nodod tiesības izmantot savus darbus un publicēt tos bez papildu atlīdzības.

**6.2.** Visi konkursa dalībnieku iesniegtie darbi var palikt konkursa organizatoru īpašumā un var tikt izmantoti nākotnē, atsaucoties uz autoru.

**6.3.** Ja rodas neskaidrības par šā nolikuma noteikumu interpretāciju, skaidrojumu sniedz konkursa organizators.

**6.4.** Papildu informāciju par konkursu var iegūt, rakstot uz e-pastu ilze.jumike@kuldiga.lv.; vai zvanot pa tālruni 29820429.